
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 25.03.2015
                          Nr. 4c-2/249
                          PL-x 195/2015



  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru modificarea Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, trimis spre dezbatere în fond, cu adresa nr. PL-x 195 din 09 martie 2015, înregistrat sub nr. 4c-2/249 din 11 martie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE
        Viorel ŞTEFAN

RAPORT
asupra proiectului de Lege pentru modificarea Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere, în fond,  cu proiectul de Lege pentru modificarea Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, trimis cu adresa nr. PL-x 195 din 09 martie 2015, înregistrat sub nr. 4c-2/249 din 11 martie 2015.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în şedinţa din 04 martie 2015.

La dezbaterea proiectului de Lege s-a avut în vedere avizul favorabil al Consiliului Legislativ şi avizul negativ al Comisiei pentru industrii şi servicii. 
Proiectul de Lege supus dezbaterii are ca obiect reglementare asigurarea continuităţii programelor de interes naţional, regional sau local, desfăşurate prin finanţări nerambursabile şi stabilirea că fondurile nerambursabile nu pot fi destinate unei activităţi a cărei executare a fost deja începută sau finalizată la data încheierii contractului de finanţare, cu excepţia fondurilor financiare cheltuite de beneficiar pentru continuarea programului, în limita a 10% din valoarea contractului, în anul bugetar în care se desfăşoară contractul. 
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 24 martie 2015.
La lucrările Comisiei şi-au înregistrat prezenţa un număr de 31 deputaţi, din totalul de 34 de membri. 
La dezbaterea proiectului de Lege a fost prezent, în calitate de invitat, reprezentantul Ministerului Finanţelor Publice.

În urma examinării proiectului de Lege şi a opiniilor exprimate, deputaţii prezenţi la lucrări, au hotărât, cu majoritate de voturi, să supună plenului Camerei Deputaţilor adoptarea proiectului de Lege pentru modificarea Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, în forma aprobată de Senat.
În raport cu obiectul şi conţinutul său, proiectul de Lege face parte din categoria legilor ordinare.
                       PREŞEDINTE                                                       SECRETAR                     

                      Viorel ŞTEFAN                                                  Mihai-Aurel DONŢU
Şef Serviciu,
Giorgiana Ene
Consilier parlamentar,

